《为志学聘君题惠麓秋晴图》
明代·朱芾

第二泉头坐晚晴，满林松籁杂溪声。涤烦老去卢鸿一，谢俗归来卫叔卿。

未必《茶经》随火化，拟寻茅屋待春耕。卧游画里违清赏，裹茗它年石上烹。

作者简介：明初松江府华亭人，字孟辨。洪武初官编修，改中书舍人。才思飘逸，工词章，兼善翰墨，真草篆隶清润遒劲，风度不凡。画山水人物亦佳。